|  |  |
| --- | --- |
|  |  *See artikkel räägib praegusest vallast, 1939. aastal moodustatud valla kohta vaata artiklit Jõelähtme vald (1939), veel varasema valla kohta vaata artiklit Jõelähtme vald (Jõelähtme kihelkond)* |

---

**Jõelähtme vald** on kohalik omavalitsusüksus Eestis Harju maakonnas, Tallinnast idas.

Jõelähtme vallavanem on Andrus Umboja.

Ajalugu
-------

 *Pikemalt artiklites Jõelähtme kihelkond, Jõelähtme vald (Jõelähtme kihelkond) ja Jõelähtme vald (1939)*
Jõelähtme valla kui omavalitsuse staatus taastati 1992. aasta 16. jaanuaril. Jõelähtme vallavalitsus jätkas tegevust oma ajaloolises majas – endises Jõelähtme postijaamas.

Aastast 1996 ilmub Jõelähtme Vallaleht, mille trükiarv on 3000 eksemplari.

Sümboolika
----------

 *Pikemalt artiklites Jõelähtme valla vapp ja Jõelähtme valla lipp*
Taastatud Jõelähtme valla vapi ja lipu kavandas Priit Herodes ja need kinnitati riigiministri poolt 1995. aasta 5. mail. Vapi ja lipu värvid viitavad Harjumaale, neil esinev lainelõikeline piit valla seotusele veega (meri, jõgi, kosk) ja liilia kui Neitsi Maarja sümbol viitab Jõelähtme Püha Neitsi Maarja kirikule.

Asukoht
-------

Vald piirneb põhjas 42 km ulatuses Soome lahega, idas 18 km ulatuses Kuusalu valla ja 8 km ulatuses Anija vallaga, lõunas 20 km ulatuses Raasiku vallaga, edelas 8 km ulatuses Rae vallaga, läänes 3 km ulatuses Tallinna linna, 1 km ulatuses Viimsi valla ja 22 km ulatuses Maardu linnaga. Läänes on valla piiriks Pirita jõgi.

Asustus
-------

Saha kabel
Valla keskus on Jõelähtme küla, kus asub ka Jõelähtme vallamaja.

### Alevikud

Kostivere, Loo.

### Külad

Aruaru, Haapse, Haljava, Ihasalu, Iru, Jõelähtme, Jõesuu, Jägala, Jägala-Joa, Kaberneeme, Kallavere, Koila, Koipsi, Koogi, Kostiranna, Kullamäe, Liivamäe, Loo, Maardu, Manniva, Neeme, Nehatu, Parasmäe, Rammu, Rebala, Rohusi, Ruu, Saha, Sambu, Saviranna, Uusküla, Vandjala, Võerdla, Ülgase.

* Mahajäetud Uitru sääre tuletorn Ihasalu poolsaarelMahajäetud Uitru sääre tuletorn Ihasalu poolsaarel
* Ihasalu liitsihi ülemine päevamärkIhasalu liitsihi ülemine päevamärk
* Loo ja Veneküla piirkond vaadatuna Iru soojuselektrijaama korstna otsastLoo ja Veneküla piirkond vaadatuna Iru soojuselektrijaama korstna otsast
* Jõelähtme prügilaJõelähtme prügila

Rahvastik
---------

Jõelähtme kirik
Jõelähtme kivikalmed
Jägala Jõesuu linnamägi

| Aasta | Arvestuslikrahvaarv1. jaanuari seisuga |
| --- | --- |
| 2001 | 5236 |
| 2002 | 5210 |
| 2003 | 5203 |
| 2004 | 5205 |
| 2005 | 5199 |
| 2006 | 5197 |
| 2007 | 5221 |
| 2008 | 5235 |
| 2009 | 5258 |
| 2010 | 5279 |
| 2015 | 6023 |
| 2016 | 6095 |
| 2017 | 6219 |
| 2018 | 6333 |
| 2019 | 6516 |
| 2020 | 6553 |

Kultuur
-------

Jõelähtme valla kultuuriasutusi koondab Jõelähtme Valla Kultuurikeskus, mille koosseisu kuuluvad Jõelähtme rahvamaja, Kostivere kultuurimõis, Loo kultuurikeskus ja Neeme rahvamaja. Eraldi vallaasutusena tegutseb Jõelähtme Valla Päevakeskus Kostiveres.

Jõelähtme Valla Keskraamatukogu koondab viit vallas tegutsevat raamatukogu (Loo, Kostivere, Jõelähtme, Neeme ja Kaberneeme raamatukogud).

Vallas asub kaks muuseumi: Rootsi-Kallavere küla muuseum Kallavere külas ja Rebala muuseum Jõelähtme külas.

Valla alale jääb Rebala muinsuskaitseala.

Haridus
-------

Jõelähtme vallas tegutseb kolm kooli (Loo Keskkool, Kostivere Kool ja Neeme Kool), kolm lasteaeda (Loo Lasteaed Pääsupesa, Kostivere Lasteaed ja Lasteaed Neeme Mudila) ja Jõelähtme Muusika- ja Kunstikool.

Tervishoid
----------

Jõelähtme vallas on kaks perearstikeskust: Loo alevikus ja Kostivere alevikus.

Sport
-----

Valla suurimas asulas Lool asuvad Loo spordihoone koos ujulaga ja Loo staadion.

Loodus
------

### Saared

Allu, Koipsi, Laikari, Lõuna-Malusi, Põhja-Malusi, Rammu, Rohusi, Umbloo, Vahekari

* Koipsi saar õhustKoipsi saar õhust
* Rammu saare maastikRammu saare maastik
* Lõuna-Malusi rannikLõuna-Malusi rannik
* Vahekari Lõuna- ja Põhja-Malusi vahelVahekari Lõuna- ja Põhja-Malusi vahel

### Looduskaitse

Kostivere maastikukaitseala 
Jõelähtme vallas leidub mitmete kaitsealuste liikide leiukohti ja ka püsielupaiku – viimastest merikotka, väike-konnakotka, kanakulli, aasnelgi ja kuninga-kuuskjala püsielupaiku. Vääriselupaikadest leiab valla territooriumilt pangajärsakuid, ojade kaldanõlvu ja erinevaid metsi.

Valla territooriumile jääb viis kaitsealust rändrahnu (Ellandvahe kivi, Augu suurkivi, Kuke-Miku kivi, Laulumäe kivi ja Malusi rändrahn) ja üks juga (Jägala juga).

Vallas asub kaks kaitsealust parki (Kostivere mõisa park ja Maardu mõisa park) ning mitu kaitsealusest puud – Ruu hobukastan, Ruu tammed, Tõnsau tammed ja Ubari tammed.

Rahvusvahelise tähtsusega aladest jäävad Jõelähtme valla territooriumile järgmised Natura 2000 alad: Jägala loodusala, Kolga lahe linnuala, Kolga lahe loodusala, Kostivere loodusala, Pirita loodusala, Püümetsa loodusala, Ubari loodusala ja Ülgase loodusala.

Jõelähtme valda jääb mitu looduskaitseala, maastikukaitseala ja hoiuala:

* Ubarimetsa looduskaitseala
* Ülgase looduskaitseala
* Kolga lahe maastikukaitseala (osaliselt ka Kuusalu vallas)
* Kostivere maastikukaitseala
* Pirita jõe hoiuala (osaliselt Tallinnas)
* Pirita jõeoru maastikukaitseala (osaliselt Tallinnas)
* Ubari maastikukaitseala
* Püümetsa hoiuala
* Ruu kaitseala
* Jägala jõe hoiuala
* Ülgase-Saviranna hoiuala

* Ellandvahe kiviEllandvahe kivi
* Augu suurkiviAugu suurkivi
* Jägala juga suvelJägala juga suvel
* Jägala juga talvelJägala juga talvel

Viited
------

1. ↑  Maa-amet, vaadatud 11.03.2018.
2. ↑  Statistikaamet, vaadatud 26.07.2023.
3. ↑  Eesti haldus- ja asustusjaotuse klassifikaator
4. ↑  Siseministeerium: Kohalike omavalitsuste juhid 2014. a. jaanuari seisuga, vaadatud 17. oktoober 2014
5. ↑  Ajalugu - Jõelähtme Vallavalitsus. Vaadatud 09.06.2020.
6. ↑  Vallaleht - Jõelähtme vallavalitsus. Vaadatud 10.06.2020.
7. ↑  Sümboolika - Jõelähtme Vallavalitsus. Vaadatud 10.06.2020.
8. 1 2 3 4 5 6 7 8  Tutvustus ja asukoht - Jõelähtme Vallavalitsus. Vaadatud 09.06.2020.
9. ↑  Statistika andmebaas: rahvaarv ja rahvastiku koosseis. Statistikaamet, vaadatud 8. juunil 2011
10. ↑  RV021: Rahvastik soo ja vanuserühma järgi, 1. jaanuar. Vaadatud 11.06.2020.
11. ↑  RT IV, 21.02.2020, 40
12. ↑  Muuseumid - Jõelähtme vallavalitsus. Vaadatud 09.06.2020.
13. 1 2 3 4 5  Keskkonnaregister. Vaadatud 10.06.2020.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Jõelähtme vald** |

* Jõelähtme valla koduleht
* Jõelähtme valla külad
* Priit Luts. *Jõelähtme vallavanem: Suur-Tallinna idee on lihtsalt jabur.* ERR, 6. veebruar 2009.
* Jõelähtme. Teejuht rändajale ja koduloohuvilisele.

Harjumaa vapp
Harju maakonna omavalitsusüksused

**Linnad:** Keila **·**  Loksa **·**  Maardu **·**  Tallinn  

**Vallad:** Anija **·**  Harku **·**  Jõelähtme **·**  Kiili **·**  Kose **·**  Kuusalu **·**  Lääne-Harju **·**  Raasiku **·**  Rae **·**  Saku **·**  Saue **·**  Viimsi